meškajúca menštruácia
Dobry den, mam otazku. Mam velmi nepravidelnu menstruaciu a momentalne mi meska uz 22 dni. Mala som ju dostat podla app 18.6 ale neprisla. Vcera 8.7 sme mali s partnerom nechraneny styk a niesme si isty ci mu nahodou nieco ušlo alebo nie. Mam si dat nudzovu antikoncepciu, test alebo cakat na menzes?
Dobrý deň,
ďakujeme za prejavenú dôveru.
Na otehotnenie je potrebná ovulácia ( uvoľnenie zrelého vajíčka z folikulu). Ovulácia nastáva najčastejšie na 12. až 16. deň menštruačného cyklu. Vajíčko je schopné oplodnenia 12 hodín po ovulácii, toto plodné obdobie je však predĺžené o životnosť spermií v ženskom tele (otehotnieť môže žena aj vtedy, keď má pohlavný styk 4 – 5 dní pred očakávaným dňom ovulácie, respektívne aj deň po ovulácii ). Mimo ovulácie nie je možné otehotnieť. Keďže mi nie je známe, v akej fáze cyklu sa nachádzate, v prvom rade Vám odporúčam vylúčiť už prípadné prebiehajúce tehotenstvo. Rozhodnutie o užití núdzovej antikoncpecie je výlučne na Vás.
Želám príjemný deň.
S pozdravom
PharmDr. Veronika Kiabová